मुलुकभर चिसो बढिरहँदा सरकारको काठ दाउरा बिक्री वितरण गर्ने निकाय टिम्बर कर्पोरेसनले विगतका वर्षमा जिल्लास्थित विपद् व्यवस्थापन समितिको सिफारिसमा दाउरा वितरण गर्ने गरेको थियो । यस वर्ष मध्ये जाडोसम्म पनि कुनै पहल नहुनु जनताप्रतिको उत्तरदायित्व वहन गर्न सरकार गम्भीर नभएको स्पष्ट हुन्छ । जाडो मौसममा तराईका जिल्लामा कम्बल बाँढ्नेहरूसमेत यस वर्ष अझै सुस्ताएका छन् । चिसोका कारण मृत्यु हुने मानिसको संख्या बढ्न थालेपछि मात्रै सरकारले चासो देखाउनुभन्दा चिसो मौसमभन्दा पहिला नै तयारी गर्नु बुद्धिमानी कार्य हुनेछ । विपद् व्यवस्थापन ऐनले समेत पूर्व तयारीको विषयमा स्पष्ट पारेको छ । सरकारले चिसो मौसमसँगै आउन सक्ने स्वास्थ्य समस्याको समाधानका लागि समेत समयमै विशेष ध्यान दिनु आवश्यक छ ।
